Discussió:Valencianisme/Arxiu 2

message: "El nacionalisme valencià és el nacionalisme valencià que defensa l'existència d'una Nació Valenciana.". Un poquet raret, no? podriem substituir el segon "nacionalisme valencià" per "corrent valencianista", tot i que preferiria un redactat més semblant al de l'article nacionalisme valencià: [corrent valencianista que] "promou el reconeixement de la personalitat política, lingüística i cultural del País Valencià o Nació Valenciana".--Coentor (disc.) 12:30, 7 abr 2013 (CEST)
replies: text: D'altra banda, el fusteranisme no pot aparèixer a principis del XX. A principis trobem antecedents del pancatalanisme (així se'n reconeixien), i alguns textos que inclouen al PV en la "nació catalana", tot i la consideració com a subjectes polític diferents. Però Martínez Ferrando és testimonial com per a considerar que l'origen del fusteranisme va ser abans de Fuster.--Coentor (disc.) 12:32, 7 abr 2013 (CEST)
replies: text: :Buscava una estructura acceptable, més que el contingut, que no havia repassat, perquè entenc que si esteu d'acord amb els apartats, caldrà desenvolupar-lo. He repassat els errors que comentes, ja disculpareu. --Panotxa (disc.) 13:59, 7 abr 2013 (CEST)
Entenc que és un "redactat d'urgència". Sobre la classificació, estic conforme. Si aparegueren referències caldria parlar de tots els federalismes i/o regionalisme de caire valencianista (no són nacionalisme valencià, però tampoc blaverisme). A banda, caldria una secció on s'esmenten els diferents conflictes al voltant de "lo valencià" (conflicte lingüístic valencià per una banda, i els "diferents fets nacionals" per l'altra).--Coentor (disc.) 18:59, 7 abr 2013 (CEST)

text: Per mi, endavant, però crec que per ara no hem d'omplir massa de continguts els apartats, ja veus que no he formatat el text ni afegit categories ni referències en tant no hi estigueu ambdos d'acord, i  encara no s'ha manifestat aqui. --Panotxa (disc.) 19:37, 7 abr 2013 (CEST)
replies: text: :Intentar posar allò que correspon a valencianisme de nou en l'apartat nacionalisme valencià, per fer-ho conceptes sinònims només portarà a una guerra d'edicions a banda de ser una incongruència en la decisió presa de separar els articles. Espere que es tinga en compte a qui li corresponga.--Editant (disc.) 21:08, 15 abr 2013 (CEST)
replies: text: ::No se a quina edició fas referència, si és que fas referència a alguna.--Coentor (disc.) 21:10, 15 abr 2013 (CEST)
replies: text: :::Supose que ets conscient de la incongruència de la teua edició. I espere que ho veja a qui corresponga i prenga mesures després d'una guerra d'edicions i intentar una altra en un article creat per evitar això precissament. Tot el que parle de valenciasnisme ha d'anar a l'origen, tot menys allò relacionat al segle XX que és quan apareixen els corrents nacionalistes amb els noms respectius--Editant (disc.) 21:23, 15 abr 2013 (CEST)

text: Apareixen al segle XX? amb els noms respectius? quins noms? "Valencianisme de Nació Valenciana" no te referències enlloc.--Coentor (disc.) 21:28, 15 abr 2013 (CEST)

message: Què vos semblaria traduir la capçalera de l'article Valencianisme de la viquipèdia en francés?. Em sembla que és un bon redactat.--Coentor (disc.) 21:02, 15 abr 2013 (CEST)
replies: text: Veig que  ha revertit la traducció de la capçalera: hi ha cap incovenient amb la traducció?--Coentor (disc.) 22:27, 15 abr 2013 (CEST)
replies: text: :Ho dic perquè per revertir, s'han llevat fins i tot les formes valencianes del text, deixant-lo en oriental...--Coentor (disc.) 22:29, 15 abr 2013 (CEST)
replies: text: ::No pots esborrar una cosa consensuada. Si no l'hagueres esborrat no s'hauria esborrat cap versió lingüística. Ara està en versió valenciana per tant espere que no tornes a tocar la capçalera JA CONSENSUADA.--Editant (disc.) 20:27, 19 abr 2013 (CEST)
Eixa capçalera mai es va consensuar. Va ser un esborrany que es va acceptar en el seu moment, però clarament es va dir que era un esborrany, un punt d'inici. Quin problema tens amb la capçalera traduïda de la versió francesa? No has dit res a discussió al respecte.--Coentor (disc.) 22:18, 19 abr 2013 (CEST)
thread_title:  Capçalera de l'article 

message: Perquè s'afegix redactat sense referències (o amb referències fluixetes) quan no judicis de valor, quan a l'article nacionalisme valencià tenim redactat amb millors referències, i sobretot, amb absència de judicis de valor?--Coentor (disc.) 22:56, 15 abr 2013 (CEST)
Les referències es posaran al seu temps, tenim altres coses que fer. El que és un judici de valor és dir que són fluixetes perquè a tu no t'agraden. Et recorde que aquest article era basicament per explicar les variants actuals del valencianisme i no per fer una història dels precedents com s'ha fet a nacionalisme valencià. Ara no canvies de nou de criteri perquè no t'agrada que es relacione tercera via amb nacionalisme valencià quan TOTS DOS SÓN DEFENSORS d'una Nació Valenciana objectivament parlant. --Editant (disc.) 20:31, 19 abr 2013 (CEST)
replies: text: Companys.... potser la meva intervenció és fora de lloc i em disculpo, però començo a intuir que aquestes actituds són l'inici d'un conflicte al que ningú hi vol arribar. No puc opinar sobre la correcció de les afirmacions o postures d'un i altre per que no conec el tema, però el que tinc força clar, per ser una política bàsica de la viqui, és que les referències no poden ser alguna cosa que ja es posaran al seu temps. Em sap greu, company, però la millor forma d'evitar conflictes és aportar les referències que sustenten qualsevol afirmació... no només és la manera d'evitar conflictes, si no la fórmula màgica per guanyar credibilitat i rigor. I em torno disculpar per si fico la pota en intentar apagar un foc en veure fumejar la primera espurna. Salut i bona feina. --Anskar (disc.) 21:29, 19 abr 2013 (CEST)
replies: text: :Quedes disculpat per la teua intervenció, de fet és molt assenyada, però voldria dir en la meua defensa que no és que no hi hagueren referències sinó que les han esborrat del redactat. Obviament l'he tornada a incluïr i n'he posat més quan he tingut temps.--Editant (disc.) 13:08, 21 abr 2013 (CEST)

text: El redactat a 15 d'abril només tenia dos referències en tres paràgrafs. Ningú no havia esborrat cap referència, i crec que mai ha ocorregut. Simplement, el redactat original no en tenia, i a l'actual li'n falten encara (a banda del problema de qualitat i parcialitat de les mateixes).--Coentor (disc.) 13:14, 21 abr 2013 (CEST)
replies: text: :Quan l'has esborrat si hi havia una referència, en tot cas ho has tornat a modificar sense cap consens. Espere que prenguen nota a qui corresponga, vas provocar la separació de "valencianisme" i "nacionalisme valencià" i ara et dediques a posar en aquest el mateix criteri que en aquell.--Editant (disc.) 15:50, 21 abr 2013 (CEST)
Pots posar, per favor, l'edició en la que se suposa que jo esborre una referència en aquell apartat? gràcies.--Coentor (disc.) 16:03, 21 abr 2013 (CEST)
thread_title:  Nacionalisme valencià i tercera via 

message: Les dos capçaleres en discussió es poden consultar a l'historial. Actualment està la capçalera redactada per Panotxa quan es va acordar crear l'article a partir d'allò discutit a Nacionalisme valencià, i que tal com podem vore en els post en esta discussió d'a principis de mes (edicions d'abans del dia 15), mai es va "consensuar" -Editant ni tan sols va dir res a la discussió- si no que va ser tractat de "redactat d'urgència". L'altra capçalera, la que jo propose, està basada en l'article Valencianisme a :fr. Trobe que és molt més asèptica que l'actual, més inclusiva -el valencianisme inclou només el reconeixement de la personalitat política dels valencians, o més coses relacionades amb la seua cultura? Només els independentismes (nació valenciana o catalana) són valencianistes?- i neutral. A més, parla dels diferents "cleveages" de la identitat valenciana, imprescindible per a entendre el valencianisme.--Coentor (disc.) 22:58, 19 abr 2013 (CEST)
replies: text: D'altra banda, en l'apartat on es parla de Barberà com a pare del nacionalisme valencià (revertit a "nacionalisme al País Valencià") la reversió no procedix: quin nacionalisme naix en 1902? L'espanyol, que ja feia temps que era hegemònic? el català? en qualsevol cas, i si es te urticària al terme "nacionalisme valencià", es pot utilitzar el terme "valencianisme polític", que és l'utilitzat a :fr. Al cap i a la fi, el text de Barberà no qüestionava el marc polític espanyol, encara.--Coentor (disc.) 22:58, 19 abr 2013 (CEST)
replies: text: :D'urticària al terme nacionalisme valencià res de res, ets tu de fet qui ha volgut separar "valencianisme" de "nacionalisme valencià" per això seria una incongruència (canvi de criteri de nou per part teua?) dir que és "nacionalisme valencià" quan està posat com a origen del "valencianisme".--Editant (disc.) 13:15, 21 abr 2013 (CEST)

text: El valencianisme naix amb la renaixença. El regionalisme joc-floralista ve d'antic. En 1902 naix el valencianisme polític. Són coses diferents.--Coentor (disc.) 14:13, 21 abr 2013 (CEST)
replies: text: :Sobre el redactat de "nacionalisme valencià"... bàsicament es gasten textos d'opinió o articles de premsa (un text està signat per Josep Guia, no se si es pot considerar font neutral). A l'article Nacionalisme valencià s'ha utilitzat una extensa bibliografia per a parlar de la "Tercera via", i del que calga.--Coentor (disc.) 22:58, 19 abr 2013 (CEST)--Coentor (disc.) 22:58, 19 abr 2013 (CEST)
replies: text: ::Jo solc utilitzar (no sempre) fonts consultables in situ, perquè ajuden a poder buscar inmediatament la font. L'extensa biografia que tu dius gastar en nacionalisme valencià respecte a la Tercera Via i altres no es pot consultar in situ, és dificil de contrarestar per tant i els seus autors no són neutrals la majoria de vegades (Vicent Flor per exemple és exmembre del GAV i per tant blaver en el seu origen), a més a més curiosament eixes referències diuen precissament que la Tercera via aposta per la Nació Valenciana i això és ben sabut. No es poden demanar referències de coses obvies i les mateixes normes de la vikipedia així ho diuen. Demanar una referència de què Alemanya està en Europa és absurd--Editant (disc.) 13:23, 21 abr 2013 (CEST)

text: No hi ha cap problema amb fonts consultables in situ.... però comprendràs que no és el mateix gastar articles d'opinió que fan mencions trivials, a monografies dedicades al tema. Trobe irònic defensar que Flor (que és un dels majors crítics i estudiosos alhora del blaverisme) no és neutral pels seus orígens (no en el violent GAV sinó a Jóvens Nacionalistes d'Unió Valenciana) i que hages utilitzar a Josep Guia com a referència dos vegades. ¿Es neutral utilitzar unes declaracions de Josep Guia en la presentació d'un projecte polític on ell participa per a referenciar que "a diferència dels altres corrents, el pancatalisme és tot ell idependentista" jo crec que s'estan gastant referències parcials, i a més, caient en la síntesi?--Coentor (disc.) 14:13, 21 abr 2013 (CEST)
thread_title:  Sobre el redactat en discussió 

message: Tot i que resulta frustrant que en ocasions la comunicació entre editors siga als resums d'edició i no a este apartat, que és el que cal, trobe que s'estan utilitzant referències parcials per a afirmar que la Unitat del Poble Valencià fóra "pancatalanista". De fet, la referència utilitzada, un text de Xavi Hervàs, sols es refereix a la UPV com a nacionalisme d' "arrel fusteriana". Trobe que estem caient en un error al equiparar fusterianisme=pancatalanisme. El pensament fusterià és molt ampli, i la seua influència molt forta en el valencianisme, no podem pensar que tots els qui, en certa mesura, van ser influenciats per Fuster, eren pancatalanistes. Ningú no dubta que Alfons Cucó, Josep Vicent Marqués i altres eren "fusterians". Tanmateix, no apostaven pels PPCC com a subjecte polític. Deixant el rotllo a banda, És el que es va parlar a Discussió:Pancatalanisme#Sobre la UPV i el catalanisme..., que tampoc no va ser discutit. Si voleu una tercera referència, Anselm Bodoque a la pàgina 92 de "Nació i identitats, pensar el País Valencià" inclou a la UPV-BLOC-Compromís com a "nacionalisme valencianista", mentre que en una nota a peu de pàgina el contraposa al "nacionalisme valencià pancatalanista" d'ERC/ERPV--Coentor (disc.) 12:44, 21 abr 2013 (CEST)
La frustració ve quan es canvien coses que s'havien consensuat o força importants sense passar per ací i més després d'haver separat (recorde que contra la meua opinió) "valencianisme" i "nacionalisme valencià" perquè amb el temps s'ha demostrat que no té cap sentit com tu mateix estàs exposant quan dius que el fusterianisme va influenciar a molts gent i no tothom era "catalanista" 100%. Però ara no vages canviant de criteri de nou, l'aventatge de separar els articles era aquesta, però tu ara de nou vols clavar "bassa" també en aquest amb els mateixos arguments que ara dius no estaven relacionats amb el "nacionalisme valencià".--Editant (disc.) 13:40, 21 abr 2013 (CEST)
replies: text: Què s'ha canviat que estiguera consensuat sense passar per ací?--Coentor (disc.) 14:13, 21 abr 2013 (CEST)
El fusterianisme és catalanisme de Països Catalans, que alguns com Alfons Cucó, Josep Vicent Marqués i altres agafaren alguns aspectes o els modificaren posteriorment és una cosa personal, però Fuster va dir el que va dir. Això també passa amb Marx i el marxisme, que diu el que diu i hi ha gent marxista heterodoxa, que ha renunciat al marxisme posteriorment o que ha fet revisions però Marx deia el que deia i Fuster va dir el que va dir. Si Hervàs diu que era d'origen fusterià és que era pancatalanista igual que si diguera d'origen marxista era socialista, això tothom ho deuria de vore. Ací no es discuteix si el marxisme era socialdemòcrata o comunista, leninista o troskista... és a dir si el fusterianisme era molt pancatalanista o poc sinó si era nacionalisme fusterià o no.--Editant (disc.) 13:40, 21 abr 2013 (CEST)

text: Puc estar d'acord... però si Hervàs parla d' "arrel fusteriana" (arrel, no pràxis política) i la resta de referències posen en dubte o matisen el "catalanisme" de la UPV... vull dir, la socialdemocràcia també te una arrel marxista, però no és el mateix.--Coentor (disc.) 14:13, 21 abr 2013 (CEST)
De la mateixa manera jo no he discutit que el Bloc estiga en nacionalisme valencià, però de fet no hi ha CAP DOCUMENT del Bloc on parle de Nació Valenciana, per contra parla de possibles federacions del País Valencià amb la resta dels Països Catalans. No és això fusterianisme? No és això en certa manera pancatalanisme? Jo no faré una guerra d'això, però si el criteri que vols és aquest aleshores s'haurà de revisar per a tot.--Editant (disc.) 13:40, 21 abr 2013 (CEST)

text: El BLOC es definix com a "nacionalista valencià", i parla del País Valencià com al seu marc nacional. Si tens referències neutrals i fiables que diguen que la seua postura és pancatalanista, endavant.--Coentor (disc.) 14:13, 21 abr 2013 (CEST)
thread_title:  Referències a Pancatalanisme 

message: Com que a l'apartat que vaig obrir 2 dies no sembla que es vulga discutir massa, copie la meua proposta de nou: "El valencianisme és un conjunt de diferents corrents socials que promouen la defensa i promoció de la cultura, tradicions i llengua valencianes, i del reconeixement de la personalitat política pròpia del País Valencià. Al pla polític, les sensibilitats valencianistes reclamen un nivell d'autonomia variable per al País Valencià respecte a l'Estat Espanyol, anant des del regionalisme a l'independentisme.
Baix el terme de valencianisme, en l'actualitat podrien encabir-se un grup molt heterogeni de moviments que tenen com a àmbit d'actuació el País Valencià. Aquests poden demanar el reconeixement de les particularitats culturals o tradicionals valencianes, un major grau d'autonomia o, fins i tot, la independència. Pel que fa la identitat valenciana, existeixen una sèrie de controvèrsies al voltant d'esta, sobretot pel que fa a la natura de la llengua valenciana, i la relació que el País Valencià hauria de tindre amb la resta de territoris de parla catalana."
replies: text: Em sembla que és molt més ampla, neutral (i tanmateix, concreta) que l'actual/original.--Coentor (disc.) 16:25, 21 abr 2013 (CEST)
replies: text: :De fet, podria prescindir-se també del tros de redactat de va des de "baix el terme" a "fins i tot, la independència", ja que es reiteratiu respecte al paràgrafs anteriors.--Coentor (disc.) 11:12, 22 abr 2013 (CEST)
replies: text: ::Ja que ningú no contesta, procedisc a canviar-ho.--Coentor (disc.) 23:03, 23 abr 2013 (CEST)
thread_title:  Capçalera de l'article (2) 

message: Trobe que hi ha parts del redactat que s'han de basar en referències més fiables (o ser modificades). La part que parla dels models d'estat dels "catalanistes valencians" (unitarisme-confederalisme) crec que necessita de millors referències (la que hi ha ara, que sols referencia la part del confederalisme, sols parla de ERC -Catalunya- des del punt de vista mallorquí, i no dels catalanistes valencians. D'altra banda, crec que la frase "En l'actualitat aquest valencianisme és en la seua totalitat independentista a diferència de la resta." no és del tot neutral, podria ser sospitosa d'autopromoció, i està basada en referències parcials i poc fiables (unes declaracions de Josep Guia en un acte del seu partit polític).--Coentor (disc.) 12:31, 8 maig 2013 (CEST)
thread_title:  Referències a "Nacionalisme fusterià" 

message: Heu aconseguit un altre article blocat per la vostre incapacitat de consens. Ja m'avisareu d'on estan els punts d'acord, o els de desacord per retirar els paràgrefs. --Panotxa (disc.) 08:50, 11 maig 2013 (CEST)
replies: text: Aparentment el desacord ve de l'ús de l'expressió "valencianisme de conciliació", que ha estat esborrada diverses vegades. Tanmateix, el terme esta perfectament referenciat com a sinònim de "tercera via", i Enric Morera, secretari General del BLOC l'utilitza al seu llibre per a parlar dels canvis en el seu partit, que és del que parla el paràgraf.--Coentor (disc.) 10:28, 11 maig 2013 (CEST)
replies: text: :Diverses vegades? Ha estat esborrada una única vegada perquè el redactat porta a confusió. No es pot parlar de "Tercera Via" al principi i més tard de "valencianisme de conciliació" quan és el mateix terme segons tu, perquè porta a confusió. Per altra banda, una ÚNICA referència i no imparcial -doncs E. Morera és secretari del Bloc i per tant no imparcial- no pot servir per fer un terme digne d'una enciclopèdia seriosa. Caldríen més referències que no siguen de gent implicada directament en l'ús d'eixa terminologia que no es troba en CAP text independent.--Editant (disc.) 00:23, 12 maig 2013 (CEST)

text: Una i dos vegades. Només a la segona vas posar al resum de l'edició "l'article no parla d'eixe valencianisme" (jo vaig entendre les referències). En qualsevol cas, a l'anterior resum d'edició ja t'havia dit que la font de Morera parlava de "valencianisme de conciliació". És el que passa per comunicar-se en resums d'edició, que es poden donar malentesos. En qualsevol cas, qualificar a Morera de no-neutral no procedix: estem parlant dels estatuts del BLOC, i per tant, va ser un dels responsables dels mateixos. Si un dels afectats afirma a la seua biografia que X cosa va ocórrer així, ja sabem que és un dels afectats, precisament per això l'utilitzem com a font. Tornant al tema, el redactat venia de l'article nacionalisme valencià, més extens i on sí s'explicitava que "tercera via" i "valencianisme de conciliació" són sinònims, i en qualsevol cas, pel context i el redactat se sobreentenia que "valencianisme de conciliació" són sinònims. ERPV ha utilitzat el terme "valencianisme de conciliació", fins i tot per a criticar-lo. Un googleig ràpid evidencia que l'ús de "valencianisme de conciliació" és perfectament normal com a sinònim de tercera via. No t'agrada el terme? molt be, eliminem-lo del redactat, ja tenim consens. Però no em digues que Morera no ens servix com a font, precisament quan és una exposició descriptiva d'un fet viscut pel biografiat.--Coentor (disc.) 00:44, 12 maig 2013 (CEST)
replies: text: :Aviseu-me els dos quan hagueu consensuat alguna cosa. --Panotxa (disc.) 11:28, 11 maig 2013 (CEST)
thread_title:  Bloqueig 

message: De nou Coentor modifica un article unilateralment després d'un consens a partir d'una proposta d'un altre usuari que intentava mediar Panotxa. No té cap sentit aquest apartat, el regionalisme valencià actual va lligat al blaverisme, altra cosa és els seus predecessors més o menys històrics però que no tenen cabuda en fer cap diferenciació en aquest article.--Editant (disc.) 00:33, 12 maig 2013 (CEST)
replies: text: La queixa ve per la creació de l'article regionalisme valencià o per la inclusió del regionalisme valencià dins de la secció "corrents regionalistes" de l'article valencianisme? En cap cas es parla que estes siguen corrents actuals o extingides. De fet, tampoc se fins a quin punt tot el regionalisme valencià actual s'inclou en el blaverisme. Jo crec que hi han regionalistes valencians no-anticatalanistes, ni secessionistes lingüístics.--Coentor (disc.) 01:20, 12 maig 2013 (CEST)
Obviament em referisc a la referència en aquest article en "corrents regionalistes" entre altres coses perquè quedava clar que eren de corrents actuals i perquè en tot cas (com que la teua obsesió és duplicar o triplicar articles relacionats amb el valencianisme, ja t'ho faràs), caldria posar TOTS els regionalistes valencians, i amb més prioritat actuals, com el valencianisme federalista d'esquerres que si té corrents actual (Iniciativa PV) molt abans que el "regionalisme valencià" que en el fons està inclós en el blaverisme.--Editant (disc.) 16:33, 15 maig 2013 (CEST)

text: Si el blaverisme és un tipus de regionalisme, llavors és blaverisme qui en el fons està inclós a "regionalisme valencià", i no el contrari. Sobre el federalisme d'esquerres... tenim referències que parlen d'un "valencianisme federalista d'esquerres"? si és així cal incloure'l, clar.--Coentor (disc.) 18:34, 15 maig 2013 (CEST)
thread_title:  Regionalisme valencià? 

message: Fonaments de la identitat territorial amb especial atenció a la identitat nacional. El cas valencià: discursos polítics sobre la identitat valenciana entre els militants de base del Bloc, EUPV i PSPV-PSOE. Tesi doctoral de Lluís Català Oltra, UA, 2012. Algunes coses del text es tracten a esta tesi, sobretot pel que fa al nacionalisme valencià, que podria servir per a ampliar algun apartat, alhora que millorar les referències actuals dels dos articles.--Coentor (disc.) 11:57, 16 juny 2013 (CEST)
thread_title:  Fonaments de la identitat territorial amb especial atenció a la identitat nacional. 

message: 
Correccions ortogràfiques:
#si be la trajectòria -> si bé la trajectòria
#de pre-guerra -> de preguerra
#si no només la seua descentralització -> sinó només la seua descentralització
#grups aïllats,	quan no enfrontats -> grups aïllats, si no enfrontats
#conegudes com Tercera Via -> conegudes com a Tercera Via
#van ajudar a que -> van ajudar a fer que
#tant culturalment com política -> tant culturalment com políticament
#al ser el País Valencià un territori -> , com que el País Valencià és un territori ...,  [i entre comes]
#a nivell local -> en l'àmbit local
Jaumeortola (disc.) 14:22, 1 oct 2013 (CEST)
replies: text: He fet totes les correccions llevat de la número 7 perquè la versió actual no em sembla incorrecta i trobo que és preferible deixar-ho com el redactor original. --SMP​ ([ +] disc. xat) 15:13, 1 oct 2013 (CEST)
thread_title:  Sol·licitud de modificació protegida 1-10-2013. Correccions ortogràfiques i gramaticals 

message: Atès que l'usuari  per més vegades que se li han demanat, no aporta les referències que causen la guerra d'edicions, a diferència d'altres usuaris, i que aquest fet, en aquest i altres articles ha causat el seu bloqueig, resolc desprotegir l'article en la seva versió actual. --Panotxa (disc.) 06:12, 11 nov 2013 (CET)
replies: text: L'article encara està bloquejat ;)--Coentor (disc.) 19:32, 11 nov 2013 (CET)
replies: text: :  --Panotxa (disc.) 19:45, 11 nov 2013 (CET)
thread_title:  Protecció 

message: Ja de primeres, opine que el terme "nacionalisme fusterià" deuria ser referenciat. A banda, hi ha un paràgraf que, opine, te unes referències molt justetes, si no és que cauen directament en la síntesi. És aquest
Entre els catalanistes valencians podem trobar aquells que defensen un model d'estat per als Països Catalans unitari, altres defensors d'un estat federal i d'altres defensors d'un estat confederal.ERC quiere una confederación de los Països Catalans que incluye a Mallorca En l'actualitat aquest valencianisme és en la seua totalitat independentista a diferència de la resta.Independentisme i catalanisme al País Valencià són sinònims, declaracions de Josep Guia en entrevista a VilaWeb TV
El primer enllaç parla d'ERC i les Illes Balears. El segon, directament, són unes declaracions on un polític diu la seua.
D'altra banda, la referència que afirma que "des de 1990 s'agafà l'estelada blava com a símbol".... és una foto.--Coentor (disc.) 19:57, 11 nov 2013 (CET)
replies: text: Afegeix els  necessaris. --Panotxa (disc.) 20:09, 11 nov 2013 (CET)
replies: text: : El problema és que en la meitat de casos el que cal és substituir )o almenys revisar) les referències, perquè cauen en la síntesi, quan no directament ni estan relacionades.
thread_title:  Referències a "Nacionalisme fusterià" 

thread_title: Referències

message: Amb por per no caure en la recerca inèdita, i més concretament en la síntesi, no acabe de tindre clar que EUPV fóra pancatalanista. Com diu Rafa Company, Al valencianisme hi ha certa "tradició" (confusionisme) entre nacions polítiques i culturals, sent les primeres, i no les segones, les rellevants per a delimitar quina ideologia te una formació política. Com diu Anselm Bodoque, "les noves formacions que apareixeran a partir dels anys 60 mai distingiran amb claredat entre el domini lingüístic i comunitat política nacional" (pg. 54). Tal com tots sabem, per la declaració de principis d'EUPV (i si no, podem llegir Discussió:Esquerra Unida del País Valencià (històric)) esta formació parlava dels PPCC com a "nació", però defensava tant la independència com la federació (amb Espanya) com a possibilitat per al País Valencià, alhora que en el punt 2 demanava un régim d'autogovern per al PV on la referència als PPCC són en un context de "institucionalització de relacions i col·laboració entre el PV i la resta de PPCC". Demane una tercera opinió perquè potser estic caiguent en la síntesi, però crec que este és un exemple del que diu Vicent Sanchis a Valencians, encara en referència a Quico Mira i sobre la nació dels valencians: "perfila en el terreny de les idees allò que el valencianisme polític havia assumit gairebé des de la dècada de 1970: la dissociació entre el concepte de Països Catalans com a unitat lingüística i cultural i del territori del País Valencià com a àmbit estricte d’actuació política del nacionalisme valencià."--Coentor (disc.) 21:27, 12 nov 2013 (CET)
thread_title:  Esquerra Unida del País Valencià 

message: He editat la darrera edició, on es deia que eren "partits nacionalistes valencians no fortament catalanistes" per eliminar la darrera part, i a canvi, afegir una línia (referenciada) on es parla que els partits nacionalistes valencians tendeixen a no distingir clarament entre l'àmbit polític i el cultural. Trobe que és millor "obviar" paràgrafs que facen referència a "percentatges" d'influència entre corrents (deixem eixa interpretació al lector) i amb la nova línia s'introdueix el concepte d'interrelació entre el nacionalisme valencià i els PPCC -en este cas, culturals- de manera més clara, i sense possibles interpretacions de si X era "molt o poc catalanista/valencianista/ves-a-saber".--Coentor (disc.) 11:04, 15 nov 2013 (CET)
replies: text: Cites que intentarien demostrar que no és addient esta edició:

text: 1-"Pere Mayor assumeix la indefinició nacional prèvia a aquesta fita i el perjudici que aixòels va poder causar, però ara la UPV assumeix el terme “nació valenciana” de manera rotunda. Si el projecte polític ja estava abans circumscrit a l’àmbit valencià, ara es feia un pas més enllà i s’afirmava la nació valenciana deixant a banda definitivament el marc nacionals dels Països Catalans, que quedava restringit a la llengua i la cultura (i potser a l’economia amb el conjunt de l’euroregió mediterrània), i deslligat del projecte polític, d’acord també amb els seus socis CiU i PSM." (Oltra i Català, 638)

text: 2-"el Bloc, i ja abans la UPV i el PVN, afirmen la nació valenciana, que el País Valencià és una nació. Així, es defensa la “sobirania nacional del País Valencià”, perquè el País Valencià és “un subjecte col·lectiu amb dret a la sobirania política” (Català i Oltra, 693, extret de la ponència del BLOC, 2000).

text: A més, podem dir que estes reflexions estan en la línia de les anteriors, que també hem parlat a Discussió:Nacionalisme valencià, i que es poden complementar amb les referències de "nació política valenciana i cultural catalana" que veiem a Sobre la nació dels valencians. És el de sempre, la influència fusteriana és innegable (en tant que ningú no la nega). Però ser d'arrel fusteriana no vol dir ser pancatalanista.--Coentor (disc.) 12:35, 17 nov 2013 (CET)
replies: text: ::D'altra banda, És la tercera vegada que s'edita este paràgraf de manera unilateral i sense oferir justificacions ni al resum d'edició.--Coentor (disc.) 12:35, 17 nov 2013 (CET)
thread_title:  Darrera edició 

message: He afegit la Plantilla:Millorar per no trobar una més específica. M'explique: el contingut d'este article pot ser cert (i poc bo diria de mi si ocorreguera el contrari, en tant que autor de part del redactat), però el cos de l'article incorre en allò que diríem Recerca inèdita. Per dir-ho d'una manera ràpida, la part principal de l'article és una classificació entre diferents valencianismes, dividits aquestos entre corrents regionalistes i nacionalistes. Tot i l'abundant bibliografia, aquesta classificació no està referenciada. En altres paraules: no conec (i possiblement no existisca) bibliografia que diga que el "valencianisme" es divideix en quatre corrents i que estes quatre es poden categoritzar en "valencianisme nacionalista" i "valencianisme regionalista". Esta classificació és un hoax. I sense eixa part del redactat, l'article és fusionable amb altres.--Coentor (disc.) 21:19, 19 nov 2015 (CET)
thread_title:  Recerca inèdita 

message: Sembla ser que ningú no ha trobat bibliografia.  proposa fusionar Nacionalisme valencià, fent de "valencianisme" l'entrada principal, basant-se en la GEC. Per mi, avant.--Coentor (disc.) 18:32, 15 des 2015 (CET)
replies: text: I arxivar també els historials dels articles, en tant que fusionarem historials d'articles diferents.--Coentor (disc.) 18:33, 15 des 2015 (CET)
replies: text: : A favor de la fusió, pel ja comentat i per coherència amb el cas català. L'actual article nacionalisme valencià ha estat molt tractat en discussió i és molt més complet (gairebé el triple d'octets), de manera que el proposo com a base, que seria completada amb la info de valencianisme. Seria important poder fusionar les discussions, que han estat molt llargues i completes. --Panotxa (disc.) 19:53, 15 des 2015 (CET)
L'article actual no te cap informació que no estiga ja inclosa a nacionalisme valencià. L'únic que potser es pot afegir serien algunes referències extra.--Coentor (disc.) 21:25, 15 des 2015 (CET)

text: . Duem més d'un mes, i vos recorde que el cos de l'article és recerca inèdita, que és motiu d'esborrament ràpid. Jo considere que no cal fusionar res ja que a Nacionalisme valencià ja s'inclou tota la informació referenciada en este article. Caldrà traslladar, si voleu ho faig manualment.--Coentor (disc.) 19:29, 23 gen 2016 (CET)
thread_title:  Fusió 

message: * Viquipèdia:Esborrar pàgines/Historial/2015/12#Valencianisme. Pau Cabot · Discussió 10:21, 7 gen 2016 (CET)
replies: text: Ja posats, i veient que fa quasi un mes que ningú diu res a discussió, crec que faríem més avançant cap a la fusió que comentàvem a l'apartat anterior.--Coentor (disc.) 12:00, 7 gen 2016 (CET)
thread_title:  Proposta d'esborrat